**- Prijedlog –**

Na temelju članka 10. Zakona o trgovini („Narodne novine“, broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) i članka 31. Statuta Općine Punat („Službene novine Primorsko – goranske županije“, broj 8/18, 10/19, 3/20 i 3/21) Općinsko vijeće Općine Punat, na \_\_. sjednici održanoj \_\_\_\_\_\_\_\_\_\_\_\_ 2022. godine, donosi

**ODLUKU**

**o trgovini na malo izvan prodavaonica**

1. **OPĆE ODREDBE**

**Članak 1.**

Ovom Odlukom uređuje se način i uvjeti prodaje robe na javno-prometnim površinama i površinama koje imaju pristup s javno-prometne površine te lokacije (mjesta) na području Općine Punat na kojima se može obavljati trgovina na malo izvan prodavaonica.

**Članak 2.**

Trgovina na malo izvan prodavaonice može se na području Općine Punat obavljati na javno-prometnim površinama i površinama koje imaju pristup s javno-prometne površine na sljedeće načine:

* na štandovima i klupama izvan tržnica na malo
* putem kioska
* prodajom putem automata
* prigodnom prodajom (sajmovi, izložbe i sl.).

Izgled urbane opreme za prodaju na površinama navedenim u stavku 1. ovog članka definiran je Odlukom o postavi urbane opreme na području Općine Punat.

Za postavljanje urbane opreme iz stavka 1. ovog članka potrebno je ishoditi suglasnost Jedinstvenog upravnog odjela Općine Punat temeljem dostavljenog idejnog rješenja.

1. **PRODAJA NA JAVNO-PROMETNIM POVRŠINAMA**

**Članak 3.**

Prodaja na javno-prometnim površinama može se obavljati kako slijedi:

*1.Prodaja na štandovima i klupama izvan tržnica na malo može se obavljati na sljedeći lokacijama:*

|  |  |  |
| --- | --- | --- |
| Red. Br. | LOKACIJA | |
| **PUNAT** | | |
| 1. | Ulica I.G.Kovačića na zelenoj tržnici (z.č. 8485/1)  - 2 lokacija za prodaju cvijeća  - 2 lokacija za prodaju voća i povrća  - 1 lokacija za drvene i uporabne predmete | |
| 2. | 1. Ulica Obala | |
|  | 1. a) na lokaciji „uz Trg Zahvalnosti“ ( dio z.č. 8509) 2. – 3 lokacije za prodaju autohtonih hrvatskih proizvoda iz kućne radinosti |
| * b) na lokaciji ispred Lučke ispostave (dio z.č. 8514/1) * - 3 lokacije za prodaju domaćih autohtonih proizvoda obiteljskih poljoprivrednih gospodarstava,unikatnog nakita, ručnih radova, balona ili slatkiša i sl. * - 1 lokacija za prodaju knjiga |
| * c) na lokaciji „Punćale“ (dio z.č. 8514/6) * - 1 lokacija za prodaju palačinki * - 1 lokacija za prodaju plodina i kokica * - 1 lokacija za prodaju fritula * - 1 lokacija za prodaju šećerne vate |
| * d) na lokaciji „Pod gušternu“ – plato ispod autobusnog stajališta uz ulicu Obala (dio z.č. 8514/6 i dio z.č. 8514/9) * - 1 lokacija za prodaju slika * - 1 lokacija za oslikavanje tijela * - 1 lokacija za prodaju posebnog unikatnog nakita * - 3 lokacije za prodaju ručnih radova (cvijeće, decopage, keramika i sl.), suvenira, dekorativnih predmeta i autohtonih ručnih radova * - 1 lokacija za prodaju balona i slatkiša |
| * e) na lokaciji „Pod gušternu“ uz dječje igralište (dio z.č. 9136/2) * - 1 lokacija za prodaju meda i drugih proizvoda od meda, maslinovog ulja i smokava * - 3 lokacije za prodaju autohtonih hrvatskih proizvoda * - 1 lokacija za iznamljivanje skutera * - 1 lokacija za postavu trampolina kvadratnog, zračnih topova, bungee trampolina i 3-4 zabavnih aparata (hokej, žabice, fliperi i sl.) * - 1 lokacija za postavu tobogana i ostalih atrakcija za napuhavanje |
|  |  | * f) na lokaciji „ispred objekta Obala 21“ ( dio z.č. 8514/1) * - 1 lokacija za iznamljivanje bicikala |

|  |  |
| --- | --- |
| Red. Br. | LOKACIJA |
| **STARA BAŠKA** | |
| 1. | * Na području uz lučicu * - 1 lokacija za prodaju plažnih rekvizita * - 1 lokacija za prodaju obiteljskih poljoprivrednih gospodarstava * - 1 lokacija za prodaju autohtonih proizvoda * - 1 lokacija za prodaju slika |

*2.Prodaja putem kioska može se obavljati na sljedećim lokacijama:*

|  |  |  |  |
| --- | --- | --- | --- |
| Red. Br. | LOKACIJA | | |
| **PUNAT** | | | |
| 1. | Ulica Obala | | |
|  | a) na lokaciji „uz Trg Zahvalnosti“ (dio z.č. 8509)  - 1 kiosk za prodaju tiska i duhanskih prerađevina | |
| b) „Pod gušternu“ uz dječje igralište (dio z.č. 9136/2)  - 1 kiosk za prodaju grickalica i napitaka | |
| * c) „Pod gušternu uz dječje igralište- uz šetnicu“ (dio z.č. 9136/1) * - 3 kioska za prodaju autohtonih proizvoda, suvenira iz kućne radinosti, plažnog asortimana, unikatnog nakita te drugih proizvoda od lokalnog, regionalnog i nacionalnog značenja | |
| d) „Pod gušternu uz dječje igralište“, uz bivši restoran „Kvarner“ (dio z.č. 9136/1)  - 1 kiosk za iznajmljivanje čamaca i pedalina | |
| 2. | Šetalište Antona Žic Ulivina | | |
|  | | 1. a) plato na Punta debiju (dio z.č. 4793) 2. - 1 kiosk za prodaju pića i konfekcioniranog sladoleda |
| * b) plato na Punta debiju (dio z.č. 9141) * - 1 kiosk za prodaju pića i konfekcioniranog sladoleda |
|
|

|  |  |
| --- | --- |
| Red. Br. | LOKACIJA |
| **STARA BAŠKA** | |
| 1. | * U uvali Zala * - 1 kiosk za prodaju konfekcioniranog sladoleda i pića |

Prodaja putem kioska na lokaciji Ulica Obala, „Pod gušternu uz dječje igralište- uz šetnicu“ (dio z.č. 9136/1) može se vršiti u unutrašnjem prostoru kioska i na platou predviđenom za izlaganje robe.

**Članak 4.**

Tijekom sportskih, zabavnih i kulturnih priredbi koje priređuje ili podupire Općina ili Turistička zajednica, može se obavljati prodaja sa klupa, štandova, putem automata i pokretnih prodavača na sljedećim mjestima u naselju Punat i Stara Baška

|  |  |
| --- | --- |
| Red. Br. | LOKACIJA |
| **PUNAT** | |
| 1. | 1. Ulica Obala, prostor uz operativnu obalu Punćale |
| 2. | 1. Parkiralište „Pod gušternu“ |
| 3. | Trg Placa |

|  |  |
| --- | --- |
| Red. Br. | LOKACIJA |
| **STARA BAŠKA** | |
| 1. | Prostor lučice u Staroj Baški |

Točno mjesto, broj i vrstu prodajnih mjesta iz stavka 1. ovog članka utvrđuje priređivač uz prethodnu suglasnost Jedinstvenog upravnog odjela.

**Članak 5.**

Prodaja konfekcioniranog sladoleda i pića iz rashladnih uređaja putem kioska mora se obavljati isključivo unutar kioska.

Prodaja konfekcioniranog sladoleda ispred ugostiteljskih objekata može se vršiti putem rashladnih uređaja postavljenih ispred objekta isključivo na privatnoj površini.

Prodaja konfekcioniranog pića putem rashladih uređaja mora se obavljati isključivo unutar objekta.

Prodaja ostale robe putem kioska mora se obavljati isključivo unutar kioska, osim u slučaju iz članka 3. stavak 2. ove Odluke.

Zabranjuje se izlaganje robe izvan kioska i objekta, osim u slučaju iz članka 3. stavak 2. ove Odluke.

Zabranjuje se korištenje javne površine bez sklopljenog ugovora o zakupu.

Zabranjuje se postavljanje kioska, montažnog objekta ili druge naprave bez sklopljenog ugovora o zakupu.

Zabranjuje se korištenje javne površine veće od one utvrđene ugovorom o zakupu.

Zabranjena je prodaja na klupama i štandovima izvan tržnice na malo, putem kioska i prodaja putem automata na svim lokacijama osim onih koje su navedene u ovoj Odluci kao i prodaja na klupama i štandovima izvan tržnice na malo, putem kioska i prodaja putem automata protivno ovoj Odluci.

1. **PRODAJA NA POVRŠINAMA KOJE IMAJU PRISTUP S JAVNO-PROMETNE POVRŠINE**

**Članak 6.**

Na površinama koje nisu u vlasništvu Općine Punat, a koje imaju pristup s javno-prometne površine, ne dozvoljava se prodaja na način propisan člankom 2. stavkom 1. ove Odluke osim na dijelovima z.č. 7699/1, z.č.7698/1 i z.č. 9052, sve k.o. Punat zbog ranije stečenih prava.

Ne dozvoljava se prodaja robe iz okućnica, zatvorenih dvorišta i kućnih ulaza.

1. **NADZOR**

**Članak 7.**

Nadzor nad provođenjem ove Oduke vrši komunalni redar.

Komunalni redar rješenjem će narediti uklanjanje kioska ili drugog montažnog objekta ili naprave u slučaju kada su isti postavljeni na javnoj ili privatnoj površini protivno odredbama ove Odluke.

Ukoliko vlasnik/korisnik ne ukloni sukladno rješenju komunalnog redara isto će ukloniti Općina Punat o njegovom trošku.

1. **PREKRŠAJNE ODREDBE**

**Članak 8.**

Novčanom kaznom u iznosu od 5.000,00 do 10.000,00 kuna kaznit će se za prekršaj pravna osoba ako prekrši odredbe članka 5. ove Odluke.

Novčanom kaznom u iznosu od 2.000,00 do 5.000,00 kuna kaznit će se osoba koja obavlja samostalnu djelatnost i fizička osoba – obrtnik za prekršaj iz stavka 1. ovog članka.

Novčanom kaznom u iznosu od 1.000,00 do 2.000,00 kuna kaznit će se fizička osoba i odgovorna osoba u pravnoj osobi za prekršaj iz stavka 1. ovog članka.

Komunalni redar za sve počinjene prekršaje izdat će obavijest o počinjenom prekršaju koju će uručiti osobno prekršitelju ili poslati poštom preporučeno.

Komunalni redar za sve počinjene prekršaje može naplatiti polovicu od iznosa novčane kazne propisane ovim člankom na licu mjesta.

Smatrat će se da je kazna plaćena u cijelosti ukoliko počinitelj prekršaja plati polovicu od iznosa novčane kazne u roku od 3 dana od dana zaprimanja obavijesti o počinjenom prekršaju iz stavka 4. ovog članka.

**Članak 9.**

Danom stupanja na snagu ove Odluke prestaje važiti Odluka o trgovini na malo izvan prodavaonica („Službene novine Primorsko-goranske županije“ broj 2/19 i 24/19).

**Članak 10.**

Ova odluka stupa na snagu osmog dana od dana objave u „Službenim novinama Primorsko – goranske županije“.

### OPĆINSKO VIJEĆE

### OPĆINE PUNAT

PREDSJEDNIK

Goran Gržančić, dr.med.,v.r.